text: Fotos fortæller om ensomme flygtninge
  29 oktober 2011 kl. 15.32
  I hundredevis af børn og unge på flugt er de seneste år kommet til Danmark. Men livet som uledsaget flygtning er ensomt. Det sætter en ny udstilling fokus på.
  De kommer langvejs fra, og de kommer alene. 
  Uden forældre eller andre familiemedlemmer kommer børn og unge fra verdens brændpunkter til Danmark. 
  Men selv om de er i sikkerhed her i landet, så er det ensomt.
  
  Fotos fortæller en ensom historie
  En flok unge fra Dansk Flygtningehjælp i Kolding vil nu hjælpe de uledsagede flygtninge.
  De opsøger de unge og hjælper dem med at få et netværk i Danmark, og har derudover fået en fotoudstilling til byen.
  Her fortæller flygtningene gennem egne fotos deres ensomme historie.
  Udstillingen, der er åben for alle, kan ses på Kolding Gymnasium frem til den 18. november.
  